stanford-oval/wikipedia huggingface dataset:
כאב כרוני
אבחון כאב כרוני > הגדרה וקריטריונים לאבחון על פי ה-ICD 11 > כאב ראשוני (Primary pain)

כאב ראשוני מוגדר כ"כאב שאינו מוסבר על ידי מחלה או נזק מזוהה אחר ומתקיים כישות רפואית עצמאית". דוגמאות נפוצות כוללות פיברומיאלגיה, כאב גב כרוני ראשוני וכאב ראש כרוני ראשוני וכאב נוציפלסטי. תהליך האבחון מתבסס בעיקר על שלילת מחלות בסיס, זיהוי דפוסי כאב אופניינים והערכה מקיפה של גורמי סיכון פסיכו סוציאליים.
כאב נוציפלסטי הוא סוג של כאב כרוני הנובע משינויים בעיבוד הכאב במערכת העצבים המרכזית, ללא עדות לנזק רקמתי או עצבי. הוא נגרם כתוצאה מהפעלה חוזרת של מסלולים עצביים במוח ובמערכת העצבים המרכזית, היוצרים "מעגל סגור" של תחושת כאב המוקרן לגוף. כאב זה יכול להיות ראשוני, כאשר הוא מהווה הפרעה בפני עצמה, או שניוני, כאשר הוא מופיע כחלק מתגובה למצב רפואי אחר, כגון דלקת כרונית או פציעה קודמת. במקרים מסוימים, כאב נוציפלסטי עשוי להתפתח בעקבות מצבים רפואיים מתמשכים, כמו כאב פוסט-טראומטי לאחר פציעה או כאב כרוני הקשור למחלות דלקתיות, במידה שחלים שינויים בעיבוד הכאב.
האבחון של כאב נוציפלסטי מבוסס על הערכה קלינית מקיפה, הכוללת תשאול רפואי, בדיקות פיזיות והערכת עיבוד הגירויים החושיים. מטרת האבחון היא לא רק לשלול גורמים מבניים או עצביים לכאב, אלא גם לבחון את דפוסי הכאב, מיקומו, עיתויו והקשרים אפשריים בין הכאב לבין נסיבות חיי המטופל, אירועים משמעותיים ורקע אישי. לעיתים קרובות כאב נוציפלסטי נמצא בתת-אבחון בשל חוסר מודעות או היעדר כלים ברורים לזיהויו. מחקרים מצביעים על כך שעד 88% ממקרי הכאב הכרוני במערכת השריר-שלד הם בעלי מרכיב נוציפלסטי, אך רבים מהם אינם מאובחנים כראוי.
האבחון מתבסס על שילוב של הערכה קלינית מקיפה, זיהוי שינויים בעיבוד גירויים חושיים ושלילת גורמים מבניים או עצביים לכאב. מאחר שמדובר בכאב שמקורו במערכת העצבים המרכזית, ולא בפגיעה ישירה ברקמות הגוף, נדרשת הבנה מעמיקה של המנגנונים העצביים והרגשיים המעורבים בהתפתחותו. הטיפול בכאב נוציפלסטי מתמקד בגישות רב-תחומיות הכוללות טיפול פסיכולוגי, פיזיותרפיה, טכניקות לניהול כאב ושימוש בתרופות המווסתות את עיבוד הכאב במערכת העצבים המרכזית. הכרה במאפיינים הייחודיים של כאב זה חיונית לפיתוח גישות טיפוליות מותאמות אישית ולשיפור איכות חייהם של הסובלים ממנו.
אבחון כאב כרוני > הגדרה וקריטריונים לאבחון על פי ה-ICD 11 > כאב שניוני (Secondary pain)

כאב שניוני נובע ממחלה או פגיעה מזוהה וכולל שני מנגנונים עיקריים:
כאב נוירופתי הכאב הנוירופתי נגרם מפגיעה או מחלה במערכת העצבים. הוא מתאפיין בכאב חד או תחושת צריבה, ולעיתים נלווה בהפרעות תחושתיות כגון נימול או עקצוץ. על פי מחקרים עדכניים, כ-7-10% מהאוכלוסייה הכללית סובלת מכאב נוירופתי. שיטות אבחון לכאב זה יכולות לכלול בבדיקות להערכת רגישות מערכת עיצבית, בדיקות לבחינת התפקוד החשמלי של העצבים והשרירים.
כאב נוציספטיבי נובע מפגיעה ישירה ברקמות הגוף ונפוץ במצבים כגון דלקות או פציעות (כגון עור, שרירים או איברים פנימיים) שמפעילים קולטני כאב (נוציספטורים). זהו כאב טבעי שנועד להתריע על נזק אפשר ולעורר תגובה מגוננית. כאב זה יכול להיות כאב סומטי שמקורו ברקמות כמו שרירים והוא מאופיין בכאב חד וממוקם וכאב ויסצרלי שמקורו באיברים פנימיים כגון מעיים או לב ולעיתים קרובות הוא עמום מפושט ומלווה בתחושות האחרות כמו לחץ או בחילה. שיטות לסוג כאב זה יכולות להיות - דימות לזיהוי פגיעות ברקמות, בדיקות לסממני דלקת ורמת דלקת, והערכה קלינית מובנית לבחינת מאפייני הכאב והתגובה למגע.
אבחון כאב כרוני > אתגרים באבחנה של כאב כרוני

חוסר בסימפטומים ביולוגיים ברורים: כאב נוציפלסטי לעיתים אינו מלווה בשינויים מוחשיים ברקמות שניתנים לזיהוי בהדמיה רפואית סטנדרטית.
שינויים דינמיים בכאב: התפתחות הכאב והשינויים בו לאורך זמן עשויים לדרוש התאמות מתמדות בגישה האבחנתית.
העדר הסכמה מקצועית עולמית: קיימים חילוקי דעות בקרב הקהילה המדעית על הגדרות, קריטריונים ושיטות הבדיקה הטובות ביותר לאבחון כאב נוציפלסטי.
התנגדות לקבלת אבחון נוציפלסטי: התנגדות לקבלת אבחון נוציפלסטי עשויה להיות תוצאה של חששות ודאגות אצל המטופלים ובני משפחתם בנוגע למשמעויות האבחון, כמו תחושת אי ודאות וחשש מהלך המחלה. לעיתים, קיימת גם סטיגמה חברתית הקשורה לכאבים הנתפסים כ"לא מוסברים" או "פסיכולוגיים", מה שעלול לגרום למטופלים להימנע מלדווח על תסמיניהם במלואם או לחפש עזרה רפואית.
אבחון כאב כרוני > היסטוריה של אבחון כאב כרוני > התפתחות האבחון

במשך רוב ההיסטוריה הרפואית, גישות לאבחון כאב כרוני התמקדו בממצאים פיזיולוגיים ובמחלות פתולוגיות שיכולות להסביר את מקורות הכאב. כאבים נחשבו לתוצאה של פגיעה גופנית או מחלה, והטיפול בהם התמקד בהקלה על הסימפטומים הפיזיים.
אבחון כאב כרוני > היסטוריה של אבחון כאב כרוני > מהפך בגישה: המודל הביו-פסיכו-סוציאלי

בשנות ה-70 של המאה ה-20, הציע פרופסור ג'ורג אנגל מאוניברסיטת רוצסטר את המודל הביו-פסיכו-סוציאלי, ששינה את התפיסה המקובלת של אבחון וטיפול בכאב כרוני. מודל זה הציע כי כאב כרוני אינו תוצאה של גורמים פיזיולוגיים בלבד, אלא כולל גם השפעות פסיכולוגיות וחברתיות המשפיעות על החוויה וההתמשכות של הכאב.
אבחון כאב כרוני > היסטוריה של אבחון כאב כרוני > עדכונים נוכחיים בתפיסה

למרות התפוצה הרחבה של המודל הביו-פסיכו-סוציאלי, רבים במערכת הבריאות עדיין נוטים להעדיף את המודל הביו-רפואי, שמתמקד בגורמים הפיזיולוגיים של הכאב. תוך התמקדות זו, נטייה להפקיד את הטיפול בכאבים לגורמים רפואיים מובהקים, כגון טיפול תרופתי והתערבויות פיזיות, מקבלת עדיפות על פני טיפולים המשלבים פסיכותרפיה ותמיכה חברתית.
טיפול

משכו הרב של הכאב, וריבוי הגורמים שיכולים לגרום לו, גרמו להתפחות תחום רפואת כאב, שהיא התמחות נפרדת בתחום הרפואה. קיימות מרפאות כאב, המיועדות למחקר, וריכוז הטיפול בחולה על כל הקשור בכך, כגון תמיכה נפשית.
הטיפול המקובל נחלק לטיפול תרופתי, טיפול משלים, וטיפול ניתוחי.
הטיפול הנפוץ בכאב כרוני הוא טיפול תרופתי בהתאם למקור הכאב, אשר יעיל בהתחלה, אך עשוי לגרום לתופעות לוואי כסבל והתמכרות. כתלות במקור הכאב, עשוי להידרש הליך פולשני (כגון פעולה ניתוחית). לנשים, במצב שבו הכאב נובע מהמחזור החודשי, מותאם טיפול הורמונלי.
טיפול תרופתי פולשני כגון זריקות, חד פעמיות או מספר זריקות, הכוללות למשל משככי כאבים. במקרים חמורים, מושתלת משאבה בעמוד השדרה המשחררת תרופה בקצב קבוע, אותה יש למלא בתוך מספר שבועות.
לטיפול בדיכאון משמשים מספר סוגי של נוגדי דיכאון ובהם טריציקליים ו-SSRI (כגון ציפרלקס).
הפסקת גורמים כגון עישון, משקל יתר, לחץ ועייפות שעשויים להפוך כאב לכרוני. טיפול שמרני, כגון אימוץ אורח חיים ספורטיבי, הפחתת צריכת אלכוהול, הפסקת עישון ותמיכה רגשית מצד בן זוג או משפחה, עשויים להקל.
המודל הביופסיכוסוציאלי, מגדיר את הכאב כתסמונת, המושפעת מאלמנטים נפשיים, פסיכולוגיים, וחברתיים. הכאב הכרוני עשוי לגרום לפגיעה ביכולת העבודה ומכך לפגיעה בפרנסה, לבידוד חברתי ומשפחתי. חלק מהמטופלים הסובלים מכאב כרוני, הם בעלי מצב רוח ירוד, ואף קליני, המצריך טיפול תרופתי.
הרפואה משלימה, מציעה מספר טיפולים לטיפול בכאב ובהם דיקור סיני, טווינא, כירופרקטיקה, אוסטאופתיה ורפואה סינית. יעילותם של טיפולים אלו מוטלת בספק. לכאבים אורתופדיים מסוימים, כגון דורבן בעקב, הסתיידות או דלקת כרונית בכתף, בברך או בירך, מוצע טיפול בגלי הלם.
ישנם שיטות נוספות לא פולשניות, המוצעות לטיפול בכאב, ובהם אפנון עצבי, המבוסס על שינוי מאפייני העצב באמצעות טיפול חשמלי.
השלכות

מלבד הכאב הפיזי, כאב כרוני עשוי לגרור גם פגיעה נפשית. התמודדות עם הכאב לאורך זמן, מגבילה את הפעילות היום-יומית, (תנועה, עבודה, פגיעה באיכות השינה וכו'), ומכך לגרום להתדרדרות נפשית. התדרדרות זו מובעת באמצעות תחושת ייאוש, כעס ואף להתפתחות הפרעות נפשיות כמו דיכאון וחרדה. נמצא כי למעלה מ-70% מהפונים למרפאות כאב, הם בעלי דיכאון מז'ורי, לאחר אבחון פסיכיאטרי שבוצע להם. שכיחות הדיכאון באוכלוסייה זו גבוהה פי 3 עד 4 משיעורם באוכלוסייה הכללית.
לכאב כרוני, השלכות נוספות כגון השלכות חברתיות, עד כדי בידוד חברתי וקושי בקיום זוגיות. ישנן השלכות כלכליות וציבוריות הנובעות מאובדן ימי עבודה כתוצאה מהכאב או הטיפול בו (תורים רבים לרופאים, בדיקות וטיפולים רבים וממושכים).
הערות שוליים

↑  טיפול בכאב כרוני - המרכז הרפואי ת"א ע"ש סוראסקי
1 2  כאב כרוני מכבי אקטיבי
↑  Marwan N. Baliki, Paul Y. Geha, A. Vania Apkarian, Dante R. Chialvo, Beyond Feeling: Chronic Pain Hurts the Brain, Disrupting the Default-Mode Network Dynamics, Journal of Neuroscience 28, 2008-02-06, עמ' 1398–1403 doi: 10.1523/JNEUROSCI.4123-07.2008
↑  איך מטפלים בכאב כרוני, באתר בית החולים שיבא תל השומר
↑  Katsuhiro Toda, Are Nociplastic Pain and Neuropathic Pain Different Pains?, Trends Journal of Sciences Research 1, 2022-01-14 doi: 10.31586/ujn.2022.142
↑  Kacper Bułdyś, Tomasz Górnicki, Dariusz Kałka, Ewa Szuster, Małgorzata Biernikiewicz, Leszek Markuszewski, Małgorzata Sobieszczańska, What Do We Know about Nociplastic Pain?, Healthcare (Basel, Switzerland) 11, 2023-06-17, עמ' 1794 doi: 10.3390/healthcare11121794
↑  Nanna Brix Finnerup, Rohini Kuner, Troels Staehelin Jensen, Neuropathic Pain: From Mechanisms to Treatment, Physiological Reviews 101, 2021-01, עמ' 259–301 doi: 10.1152/physrev.00045.2019
↑  Howard Schubiner, William J. Lowry, Marjorie Heule, Yoni K. Ashar, Michael Lim, Steven Mekaru, Torran Kitts, Mark A. Lumley, Application of a Clinical Approach to Diagnosing Primary Pain: Prevalence and Correlates of Primary Back and Neck Pain in a Community Physiatry Clinic, The Journal of Pain 25, 2024-03, עמ' 672–681 doi: 10.1016/j.jpain.2023.09.019
↑  להרחבה - ראו הגדרת "כאב", באתר ויקי רפואה
↑  Edemariam, Aida (2025-01-26). "The mind/body revolution: how the division between 'mental' and 'physical' illness fails us all". The Guardian (באנגלית בריטית). ISSN 0261-3077. נבדק ב-2025-02-23.
↑  Milton Cohen ∙ John Quintner† ∙ Asaf Weisman, Nociplastic Pain”: A Challenge to Nosology and to Nociception, The Jotnal of Pain December, 2023
↑  Edemariam, Aida (2025-01-26). "The mind/body revolution: how the division between 'mental' and 'physical' illness fails us all". The Guardian (באנגלית בריטית). ISSN 0261-3077. נבדק ב-2025-02-23.
↑  ד"ר צביה רודיך, כשהכאב לא מרפה מאפייני הכאב הכרוני המורכב והטיפול בו, Medicine כאב 1, 2008, עמ' 8-9
↑  מהם כאבים כרוניים וכיצד מטפלים בהם?, באתר BEOK, ‏יוני 2017
↑  טל פישר, לחיות עם הכאב, באתר מכון דוידסון, ‏פברואר 2023
↑  מיכאל קאופמן ואחרים, הטעות של העתק–הדבק מכאב חד לכאב כרוני, הרפואה 159, 2020, עמ' 201-205
↑  איך לחיות עם כאב כרוני? מרפאת הכאב הרצליה מדיקל סנטר
↑  טיפול בגלי הלם המרכז הרפואי העמק
↑  כל מה שרצית לדעת על טיפול בגלי הלם המרכז הרפואי שמיר
↑  ויקירפואה
| --- | --- |
בקרת זהויות :  LNB: 000307465  NKC: ph134823 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טיילר פוזי

| --- | --- |

 לידה:  18 באוקטובר 1991 (בן 33) סנטה מוניקה, קליפורניה, ארצות הברית ארצות הברית
 שם לידה:  Tyler Garcia Posey 
 מדינה:  ארצות הברית 
 תקופת הפעילות:  מ-2000
 עיסוק:  שחקן, זמר, דוגמן
 מקום לימודים:  תיכון ויליאם ס. הארט 
 פרופיל ב-IMDb
 
טיילר גארסיה פוזי (באנגלית: Tyler Garcia Posey; נולד ב-18 באוקטובר 1991) הוא שחקן, דוגמן ומוזיקאי אמריקאי. ידוע בעיקר בשל תפקידו כסקוט מק'קול בסדרת הטלוויזיה "זאב צעיר" ובשל תפקידו כלוקאס בסרט הקולנוע "מת או חובה".
ביוגרפיה

פוזי נולד לסינדי גארסיה (ממוצא מקסיקני) ולשחקן ג'ון פוזי בסנטה מוניקה שבקליפורניה, וגדל בסנטה קלריטה שבקליפורניה. יש לו שני אחים.
קריירה

בשנים 2001–2004 שיחק טיילר לצד בילי ריי סיירוס בחמש עונות של סדרת הדרמה הרפואית "Doc" מבית רשת PAX (כיום Ion Television) בתור ראול גרסיה, ילד צעיר ויתום שמאומץ על ידי אחת הדמויות הראשיות.
בפברואר 2002, הוא הופיע בסרט Collateral Damage ; בדצמבר אותה שנה, הוא גילם את בנה של הדמות הראשית בקומדיה הרומנטית Maid in Manhattan . הוא נבחן לתפקיד ג'ייקוב בלאק בסדרת סרטי הדמדומים ב-2007 אך הפסיד את התפקיד לחברו טיילור לאוטנר. השניים עברו אודישנים באופן קבוע לאותם התפקידים כבר בתור שחקנים צעירים.
באותה שנה, פוסי דיבב דמות בפיילוט של הסרט המצויר המקורי של דיסני SheZow, ששודר ב-4 במאי כחלק ממיני סדרת Shorty McShorts' Shorts. בשנת 2012, הוא השתתף בסרט הצפרדע הלבנה . בשנת 2011, פוזי לוהק לתפקיד הפריצה שלו בתור הדמות הראשית בסדרת הטלוויזיה Teen Wolf של MTV, המבוססת על הסרט משנת 1985 . פוסי מגלם את תלמיד התיכון סקוט מק'קול, אשר ננשך על ידי איש זאב ומנסה לשמור את העובדה הזו בסוד תוך שהוא מגן על יקיריו מפני שלל איומים ויצורים על טבעיים. ב-2015, הוא גם הפך למפיק שותף בעונה החמישית של Teen Wolf .
ב-24 במאי 2017 לוהק פוזי לתפקיד לוקאס מורנו בסרט המתח העל-טבעי של בלאמהאוס , אמת או חובה . הסרט יצא לאקרנים בבתי הקולנוע ב-13 באפריל 2018.
ב-25 בספטמבר 2017, הוכרז כי פוסי יצטרף לעונה השלישית של סדרת הטלוויזיה Slasher VH1 Scream, ויככב בתפקיד שיין. העונה עלתה לראשונה ב-8 ביולי 2019.
בשנת 2002 הופיע בסרט "פגיעה היקפית" ובקומדיה הרומנטית "יפה במנהטן".
בשנת 2007 נבחן לתפקיד ג'ייקוב בלאק בסדרת הסרטים "דמדומים", אך התפקיד ניתן בסופו של דבר לחברו טיילור לאוטנר.
את תפקיד "הפריצה" שלו השיג פוזי כאשר לוהק בשנת 2011 לסדרת הטלוויזיה "זאב צעיר" של MTV, המבוססת על סרט באותו שם מ-1985. פוזי מגלם בה את דמותו של תלמיד התיכון סקוט מק'קול ההופך לאדם זאב.
בשנת 2017 התארח בפרק סיום העונה השלישית והמשיך לתפקיד מתמשך בעונה הרביעית של הקומדיה "ג'יין הבתולה".
בשנת 2018 שיחק בתפקיד הראשי בסרט האימה "מת או חובה". בשנת 2019 שיחק בסרט הנעורים "הקיץ האחרון".
חיים אישיים

פוזי מנגן בגיטרה בלהקה "PVMNTS”.
פוזי התארס לחברתו סינה גורליק בשנת 2013, והם נפרדו באוקטובר 2014, לאחר מערכת יחסים בת יותר מעשר שנים.
אמו של פוזי נפטרה ב-2014, במהלך הצילומים לעונה ה-5 של הסדרה "זאב צעיר", והפרק הראשון הוקדש לה.
בראיון למגזין NME ביולי 2021 יצא פוזי מהארון כקוויר, והסביר שזהותו התבררה לו בעקבות הזוגיות עם המוזיקאית פם, איתה הוא יוצא מאז פברואר באותה השנה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | גברים עם כבוד | ילד | ללא קרדיט |
| 2002 | פגיעה היקפית | מאורו |  |
| 2002 | יפה במנהטן | טאי ונטורה |  |
| 2005 | פנימה והחוצה | אוברט |  |
| 2007 | וריטאס, נסיך של אמת | מאוס גונזלס |  |
| 2010 | אגדי | בילי בארו |  |
| 2012 | White Frog | דאג |  |
| 2013 | מת לצעוק 5 | דייוויד |  |
| 2016 | יוגה הוזרז | גורדון גרינליף |  |
| 2018 | מת או חובה | לוקאס מורנו |  |
| 2018 | חנות טאקו | סמוקס |  |
| 2019 | הקיץ האחרון | ריקי סנטוס |  |
| 2020 | Alone | איידן | גם מפיק בפועל |
| 2022 | Brut Force | טיקו רייס |  |
| 2023 | זאב צעיר: הסרט | סקוט מק'קול | גם מפיק |
| 2024 | The Real Bros of Simi Valley: The Movie | ג'אטיו |  |
| 2025 | Queen of the Ring | ג'ורג' וויליאם וולף |  |
| TBA | Oshie | טיילר | גם מפיק |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004-2001 | Doc | ראול גארסיה | תפקיד ראשי (5 עונות); 86 פרקים |
| 2007-2006 | אחים ואחיות | גבריאל ודון | 4 פרקים |
| 2009 | לינקולן הייטס | אנדרו אורטגה | 7 פרקים |
| 2017-2011 | זאב צעיר | סקוט מק'קול | תפקיד ראשי (6 עונות); 100 פרקים גם במאי פרק: "After Images" |
| 2018-2016, 2020 | אלנה מאוולור | הנסיך אלונזו | דיבוב; 7 פרקים |
| 2017 | ג'יין הבתולה | אדם אדוארדו אלוורו | 7 פרקים |
| 2018 | Sideswiped | גריפין | פרק: "Baby Steps" |
| 2018 | Marvel Rising: Secret Warriors | דנטה | דיבוב; סרט טלוויזיה של ערוץ דיסני |
| 2018 - 2019 | Marvel Rising: Initiation | אינפרנו / דנטה | דיבוב; 10 פרקים |
| 2019 | שרווד | איניקו | דיבוב; 10 פרקים |
| 2019 | Now Apocalypse | גבריאל | 7 פרקים |
| 2019 | צעקה | שיין | 2 פרקים |
| 2019 | בלתי גמור | האב מיגל | דיבוב; 3 פרקים |
| 2019 - 2021 | מהיר ועצבני: מרגלים על הכביש | טוני טורטו | דיבוב; 52 פרקים |
פרסים ומועמדויות

| שנה | פרס | קטגוריה | תפקיד | תוצאה |
| --- | --- | --- | --- | --- |
| 2002 | Young Artist Award | הביצוע הטוב ביותר בסדרת טלוויזיה קומית - שחקן משנה צעיר | Doc | זכייה |
| 2004 | Young Artist Award | הביצוע הטוב ביותר בסדרת טלוויזיה (קומדיה או דרמה) - שחקן משנה צעיר | Doc | מועמדות |
| 2005 | פרסי MovieGuide | המשחק הטלוויזיוני בעל ההשראה הגדולה ביותר | Doc | זכייה |
| 2011 | פרסי בחירת הנוער | ‏בחירת הטלוויזיה: הכוכב של הקיץ | זאב צעיר | מועמדות |
| 2011 | פרסי בחירת הנוער | בחירת הטלוויזיה: פריצת השנה - שחקן/שחקנית | זאב צעיר | מועמדות |
| 2012 | פרסי בחירת הנוער | ‏בחירת הטלוויזיה: הכוכב של הקיץ | זאב צעיר | זכייה |
| 2012 | פרס ALMA | שחקן הטלוויזיה הנערץ ביותר: תפקיד ראשי | זאב צעיר | זכייה |
| 2012 | פרסי Imagen | השחקן הטוב ביותר / טלוויזיה | זאב צעיר | זכייה |
| 2013 | פרסי הוליווד הצעירה | אנסמבל השחקנים הטוב ביותר | זאב צעיר | זכייה |
| 2013 | פרסי בחירת הנוער | ‏בחירת הטלוויזיה: הכוכב של הקיץ | זאב צעיר | מועמדות |
| 2015 | פרס סאטורן | הביצוע הטוב ביותר על ידי שחקן צעיר בסדרת טלוויזיה | זאב צעיר | מועמדות |
הערות שוליים

1 2  "Sneak a peek at This Is How I Made It". MTV. 8 בנובמבר 2012. {{cite web}}:  (עזרה)
↑  Ungureanu, Ionut (20 ביוני 2014). "Teen Wolf Tyler Posey Rides His Harley Davidson". Autoevolution. נבדק ב-25 בספטמבר 2017. {{cite web}}:  (עזרה)
↑  "Boys in Pixels". 6 ביוני 2012. אורכב מ-המקור ב-10 ביוני 2012. נבדק ב-23 באוגוסט 2014. {{cite web}}:  (עזרה)
↑  N'Duka, Amanda (24 במאי 2017). "Teen Wolf Star Tyler Posey, Violett Beane & More Are Game For Truth Or Dare From Blumhouse". Deadline. נבדק ב-3 בינואר 2018. {{cite news}}:  (עזרה)
↑  D'Alessandro, Anthony (11 בינואר 2017). "'Blumhouse's Truth Or Dare Moves Up Two Weeks To Friday The 13th – Update". Deadline. נבדק ב-13 בינואר 2018. {{cite news}}:  (עזרה)
↑  Goldberg, Lesley (25 בספטמבר 2017). "Teen Wolf Star Tyler Posey Joins MTV's Scream (Exclusive)". Hollywood Reporter. נבדק ב-25 בספטמבר 2017. {{cite web}}:  (עזרה)
↑  Teen Wolf star Tyler Posey could have been Jacob Black, MTV, November 9, 2012
↑  '"`UNIQ--templatestyles-0000000F-QINU`"'"Teen Wolf's Tyler Posey on Why He's Not Ready to Date Again After Ending His Engagement". People (באנגלית). נבדק ב-3 בינואר 2018. {{cite news}}:  (עזרה)
↑  שרון גולן מאירי,'"`UNIQ--nowiki-00000011-QINU`"'‏קוויר טיי, באתר ‏מאקו‏, 6 ביולי 2021
| --- | --- |
בקרת זהויות :  GND: 1156049946  ISNI: 0000 0003 6735 9213  LCCN: n2012013898  MusicBrainz: ac35e9eb-ad79-437c-b5bc-ac2cbe2c37e9  VIAF: 232959159   WorldCat (עם VIAF): 232959159
דור מזוין

| --- | --- |

כתוביות הפתיחה
 מבוסס על:  Generation Kill 
 סוגה:  מיני סדרת מלחמה
 יוצרים:  דייוויד סיימון אד ברנס אוון ווריט (ספר)
 כותבים:  דייוויד סיימון אד ברנס אוון ווריט
 בימוי:  סוזנה ווייט, סיימון סלאן ג'ונס 
 שחקנים:  אלכסנדר סקארסגארד ג'יימס רנסון לי טרגסן ג'ון הורטאס ג'ונה לוטן בילי לוש צ'אנס קלי אריק ננינגר אווין יומן סטארק סנדס בריאן פטריק וייד
 ארץ מקור:  ארצות הברית
 שפות:  אנגלית
 מספר עונות:  1
 מספר פרקים:  7
 הפקה
 הפצה:  הולו, HBO Max 
 אתר צילומים:  דרום אפריקה, מוזמביק, נמיביה
 אורך פרק:  60-65 דקות
 שידור
 רשת שידור:  HBO
 רשת שידור בישראל:  HOT V.O.D
 תקופת שידור מקורית:  13 ביולי – 24 באוגוסט 2008
 קישורים חיצוניים
 דף התוכנית ב-IMDb
 
דור מזוין (Generation Kill) היא מיני סדרה אמריקאית מסוגת דרמה ומלחמה בת שבעה פרקים מבית היוצר של HBO ששודרה לראשונה ב-13 ביולי 2008 והסתיימה ב-24 באוגוסט 2008.
המיני-סדרה מבוססת על ספרו באותו שם של אוון רייט משנת 2004 על חוויתו ככתב בגדוד הסיור הראשון של חיל הנחתים במהלך הפלישה לעיראק בשנת 2003, שעובד לטלוויזיה על ידי דייוויד סיימון, אד ברנס ורייט עצמו.
הסדרה שודרה בישראל בערוץ yes, וכן ב-HOT VOD.
עלילה

הסדרה עוקבת אחר יחידה של חיל הנחתים האמריקאי שהייתה הכוח הראשון שנחת בעיראק ב-2003 במהלך מלחמת עיראק. העלילה מובאת בעיקרה מנקודת המבט של החיילים בעודם נוסעים ברכבי ההאמרים ממקום למקום.
שחקנים

סטארק סנדס - נתנאל פיק
קלן לוץ - ג'ייסון לילי
אלכסנדר סקארסגארד - בראד קולברט
ג'יימס רנסון - ג'וש ריי פרסון
יאיר לוטן - רוברט טימוטי בראיין
בילי לוש - הרולד ג'יימס טרמבלי
ג'ון הורטאס - אנטוניו "פוק" אספרה
ריי ולנטין - גבריאל "גייב" גארזה
אריק לאדין - ג'יימס צ'אפין
ווילסון בת'ל - איון "קיו-טיפ" סטפורד
לנגלי קירקווד - סטיבל לובאל
מייקל קלי - קפטן בראיין פטרסון
בריאן פטריק וייד - קפטן קרייג שווטז'ה
דייוויד בררה - סמל ריי גריאגו
לי טרגסן - אוון רייט
צ'אנס קלי - סטיבן פרננדו
אריק ננינגר - דייב "קפטן אמריקה" מק'גרו
אווין יומן - סמל אריק קוצ'ר
מייקל מוזלי - סמל ג'ייסון סוואר
פסקול

למרות שלסדרה אין מלחין, היא כוללת אוסף גדול של מוזיקה, שרובם היו שירים פופולריים בקרב האוכלוסייה האמריקאית בסוף 2002 ובראשית 2003. המוזיקה החדשה יותר (בהקשר של התוכנית) משמשת להמחשת תרבות הפופ במהלך התקופה של הפלישה. כל השירים מבוצעים באקפלה על ידי חברי צוות השחקנים, למעט "The Man Comes Around" של ג'וני קאש ו- "Re-Up Time" של ג'וש ריי פירסון.
פסקול > פרק 1: "Get Some"

"Merry Christmas from the Family" של רוברט ארל קין
"Sk8er Boi" של אבריל לאבין
"Lovin' You" של מיני ריפרטון
"Use Me" של ביל וית'רס
פסקול > פרק 2: "The Cradle of Civilization"

"Beyoğlu" של די ג'יי קאמבו
"Marines' Hymn" - המנון של חיל הנחתים של ארצות הברית
פסקול > פרק 3: "Screwby"

"Hot in Herre" של נלי
אמילי בט ריקרדס

| --- | --- |
ריקרדס ב-PaleyFest לשנת 2015
ריקרדס ב-PaleyFest לשנת 2015
 לידה:  24 ביולי 1991 (בת 33) קנדה ונקובר, קולומביה הבריטית, קנדה
 מדינה:  קנדה 
 תקופת הפעילות:  מ-2009
 מקום לימודים:  בית הספר לקולנוע של ונקובר 
 פרופיל ב-IMDb
 חתימה:   
 
ריקרדס בקומיקון 2013
אמילי בט ריקרדס (באנגלית: Emily Bett Rickards; נולדה ב-24 ביולי 1991) היא שחקנית קנדית. ידועה בעיקר בשל תפקידה בתור פליסיטי סמוק (אנ') בסדרה "החץ" (2012–2020).
ביוגרפיה

ריקרדס נולדה וגדלה בוונקובר, קולומביה הבריטית שבקנדה. אמה היא ד"ר דיאן גריג, פסיכותרפיסטית חלומות בוונקובר.
כנערה השתתפה בהופעות מוזיקה וריקוד. לאחר שסיימה את לימודי התיכון עברה ללמוד בבית הספר לקולנוע של ונקובר, וסיימה את תוכנית יסודות המשחק. היא למדה ב-Alida Vocal Studio שבוונקובר.
בפברואר 2019, בית הספר לקולנוע בוונקובר הודיע על "מלגת לימודים ע"ש אמילי בט ריקרדס", שותפות בין בית הספר לריקרדס, למימון מלגה מלאה לשתי תוכניות המשחק של בית הספר, וכן מימון חלקי נוסף של $250,000 לתלמידים אחרים. ריקרדס תבחר גם היא את הזוכים.
קריירה

ב-2009 ריקרדס הופיעה בקליפ של הסינגל "Never Gonna Be Alone" של להקת הרוק הקנדית ניקלבק.
בשנת 2012, היא לוהקה לתפקיד של פליסיטי סמוק (אנ') בסדרת גיבורי העל "החץ" ברשת The CW (המבוססת על החץ הירוק של DC קומיקס). היא חתמה בתחילה על הופעה בפרק אחד, אבל הכימיה שלה עם סטיבן אמל יחד עם תגובות חיוביות של המעריצים הובילו אותה להופעה קבועה בעונה השנייה ואילך. דמותה הופיעה גם בסדרות-הבת "הפלאש", "אגדות המחר" ו"סופרגירל".
בשנה לאחר מכן היא קיבלה את התפקיד של לורן פיליפס בסרט הטלוויזיה "Romeo Killer: The Chris Porco Story".
בשנת 2015 הופיעה ריקרדס בתפקיד משני בסרט התקופתי "ברוקלין".
חיים אישיים

בעבר יצאה למשך תקופה קצרה עם השחקן קולטון היינס, ששיחק לצדה בסדרה "החץ".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | Flicka: Country Pride | מרי מאלון |  |
| 2012 | Random Acts of Romance | אישה צעירה |  |
| 2014 | Dakota's Summer | קריסטן רוז |  |
| 2015 | ברוקלין | פאטי מק'גווייר |  |
| 2017 | Axis | קייטלין | דיבוב |
| 2018 | Funny Story | קים |  |
| 2018 | The Clinic | סטיבנס |  |
| 2022 | We Need To Talk | אמבר |  |
| 2025 | Queen of the Ring | מילדרד בורק (אנ') |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012–2020 | החץ | פליסיטי סמוק (אנ') | תפקיד ראשי (עונות 7-1) תפקיד אורח (עונה 8); 155 פרקים |
| 2013 | מאהב קטלני: כריס פורקו | לורן פיליפס | סרט טלוויזיה של Lifetime |
| 2014–2017 | הפלאש | פליסיטי סמוק (אנ') | 8 פרקים |
| 2015–2016 | ויקסן | פליסיטי סמוק (אנ') | דיבוב; 8 פרקים |
| 2016–2017 | אגדות המחר | פליסיטי סמוק (אנ') | 4 פרקים |
| 2016 | Paranormal Solutions Inc | ז'נביב קרים | סדרת רשת; 8 פרקים |
| 2016 | Comedy Bang! Bang! | בקי סימונס | פרק: "Joe Jonas Wears a Maroon and Gold Letterman Jacket with White Sneakers" |
| 2017 | סופרגירל | פליסיטי סמוק (אנ') | פרק: "משבר בארץ-X" |
פרסים ומועמדויות

| שנה | איגוד | קטגוריה | על | תוצאה | הערה |
| --- | --- | --- | --- | --- | --- |
| 2014 | פרס ליאו | השחקנית הטובה ביותר בסדרת דרמה | החץ | מועמדות |  |
| 2015 | פרס ליאו | השחקנית הטובה ביותר בסדרת דרמה | החץ | מועמדות |  |
| 2015 | פרס ליאו | השחקנית האורחת הטובה ביותר בסדרת דרמה | הפלאש | מועמדות |  |
| 2014 | פרסי בחירת הנוער | פריצת השנה - שחקנית | החץ | מועמדות |  |
| 2015 | פרסי בחירת הנוער | שחקנית בסדרת מדע בדיוני/פנטזיה | החץ | מועמדות |  |
| 2019 | פרסי בחירת הנוער | שחקנית בסדרת פעולה | החץ | מועמדות |  |
| 2015 | פרסי MTV Fandom | Ship Of The Year (יחד עם סטיבן אמל) | החץ | זכייה |  |